section_heading: Povijest
paragraph_text: Akcije Dabrova su među prvim značajnim inženjerijskim akcijama OS RH. Osobito se ističe akcija izvlačenja hrvatskih prognanika i izbjeglica i stvaranje mostobrana. Izvedena je 2. listopada i obilježava se kao Dan inženjerije OS RH. U Letovaniću su Dabrovi napravili pontonski most. Iz okruženja je izvučeno izvučeno više tisuća ljudi iz šireg područja Petrinje i Gline (oko 20.000 s područja Banovine). Most je također poslužio za navalne svrhe i preko njega su hrvatski branitelji napravili mostobran. To slobodno područje na desnoj obali Kupe dobilo je ime Nebojanski džep. Do kraja Domovinskog rata ostalo je slobodno i odolilo je brojnim navalama velikosrpskih osvajača. Most je poslužio svrsi i nakon rata, jer su se prognanici preko njega vratili u svoje domove.